Нысан. 1.Адæймагæн æппæтæй зынаргъдæр мад кæй у, ууыл æрдзурын.

2. Ныхасы рæзтыл куыст.

Урочы фæлгонц. Эпигрæфтæ, чингуытæ, пластинкæтæ, магнитофон.

**Урочы цыд.**

*Фæйнæгыл.*

Мад, сыгъзæрин фестай, Мад!

(Чеджемты Г.).

Сылгоймаг – зæххон зæд,

Нывонд дын мæ уд!

Нæ цардæн йæ хорзæх –

Дæ мидбылты худт!..

(Балаты А.).

Мин-мин фыдæбоны  
 Нæ басастай  
 Ныййарæджы  
 Æвæццæгæн ыл  
 Уымæн сарæзтой  
 Мин-мин зарæджы.

(Чеджемты Г).

*Ахуырдзаутæй иу кæсы эпигрæфтæ*.

Хæдзармæ лæвæрд сочиненитæй иу цалдæр кæсынц. Сочинени дæр фыст уыд ацы темайыл «Мæ мад»..

***Хатдзæг.***

*Хъуысы сабыр ирон мелодии.*

Царды райдайæн у сылгоймаг, сылгоймаг у зарæджы, æмдзæвгæйы, стыр уацмысы аккаг. «мæ йыл фыстой æмæ фыссынц æппæтæй рæсугъддæр зарджытæ. Уæлдай зæрдæмæхъаргæ ныхæстæ кодтой мадыл.

Мад! Зæды ном дзурæгау дын дзурæм дæ ном!

Нæ зын рæстæджы кæмæ фæуайæм!

Нæ бирæ ныфс æмæ хъару!

Нæ лæугæ хох, нæ цæугæ мæсыг, нæ удлæуææн, зæрдæйы ‘нцой!

*Зарæг «Ныййарæгæй амонд»*

Ирон адæммæ афтæ фæзæгъынц: хорз нæлгоймагæй базæронд уай, æви хорз сылгоймагæй, уый уæлдай нæу! Алы ирон чызг дæр хъуама уымæ бæлла, цæмæй æцæг хорзæй, кадджынæй фæцæра.Чызг уæздандзинадыл, кадыл ахуыр кæны йæ мадыл. Чызджы мад царды раст фæндагыл куы сараза, æмæ уый фæстæ цы бинонтæм æрцæуа, уыдоны ‘хсæн фæрнджынæй куы фæцæра, уæд уый стыр аммондджын хъуыддаг у.

*Балаты А. «Сылгоймаг».*

Сылгоймаг – зæххон зæд,  
Нывонд дын мæ уд!  
Нæ цардæн йæ хорзæх -  
Дæ мидбылты худт!..

Ды циндзинад, уарзт дæ,  
Æууæнк дæ, æфсарм,  
Фæндыры æхцон зæл, -  
Нæ зæрдæты хъарм.

Ды фарнхæссæг маргъ дæ,  
Фæлмæнзæрдæ, карз…  
Фыдызнагæн маог дæ  
Халарæн – æвдадз…

Дзурынц, зæгъгæ. Къоста йæ мады зонгæ дæр нæ кодта, афтæмæй йæ ног зыдта, уыдоны ныхæстæм гæсгæ скодта йæ мады ныв æмæ тынг йæхи хуызæн рауад.Поэт Чеджемты Æхсар йæ диссаджы æмдзæвгæ «Ныййарæгæй амонд» (фылдæр æй зарæгæй зонынц) ныффста Къостайы хъысмæтыл хъуыдыгæнгæйæ.  
 Æмæ кæцы нæ фыста нæ поэттæй æмдзæвгæтæ йæ мадыл! Нæ зынгхуыст поэт Кочысаты М. тынг зæрдæмæхъаргæ ныхæстæ фыста йæ мадмæ, зæрдæта йын æвæры, кæй раздæхдзæн хæсты быдырæй сæрæгасæй. Æрмæст æнувыд уарзтæй чи уарза, уый бон у ныффысын ахæм рæнхъытæ, йæ ныййарæг мады тыххæй.

*Зарæг «Фыстæг мæ мадмæ»*Бирæ ныфсытæ февæрдта Ирыстонæн, йæ ныййарæг мадæн, йæ уарзон чызгæн, поэзийæн. Æмæ сæ  
фыццаг хатт фæсайдта.

Ацы ныхæстæм хъусгæйæ зæрдыл æрлæууы Æгъуызарты Саукуыдзы радзырд «Хангуассæ». Фыссæг йæ уацмысы сныв кодта Хъалæгаты фондз æдзард хæстоны мад Хангуассæйы. Хъабатыр нæртон сылгоймаг. Уый фаг ныхæстæ зонгæ дæр чи кæны? Ахæм сылгоймæгтæн хъæуы стыр кад æмæ æгъдау кæнын. Æхæмты ис схонæн æцæг сылгоймæгтæ, æцæг мадæлтæ.

*«Фыстæг мæ мадмæ».( Бердиты Аннæ к*æ*сы)*

Хæст! Æгъатыр хаст! Цал мады ныууагътай ды æнхъæлмæ кæсгæйæ сæ хъæбултæм! Нæ Ирыстоны зынгхуыст хъæбулты мадæлтæ! Абон мах сымах сæрæнгуырдты руаджы цæуæм дунейыл. Уыдон сæ цард снывонд кодтой мах рæсугъд фидæнæн, фæлæ нæм уæддæр алыздыгæй лæбурынц, нæ чысыл Ирыстоны нын фæйнæрдæм тонынц. Æмæ сæ бон нæ бауыдзæн мæ чысыл Ирыстоны ныххурх кæнын, уымæн æмæ нæм разынд абон дæр ахæм сæрæнгуырдтæ, куыд Æхболæтты, Хæбæлаты, Хуыгаты, Гæззаты, Хъаныхъуаты, Сагеты лæппутæ, Сланты æртæ æфсымæры. Уыдон цы мадæлтæ схъомыл кодтой! Нæ сæртæй уын ныллæг кувæм.

*Цагæраты Гиго «Мад».  
 Зарæг «Зæххыл цы стырдæр хæст æрцыд, уым ирон туг дæр ныккалд*æ *(Медойты С.)*

Сылгоймагæн, мадæн йæ бон тынг бирæ у.Æмæ æппæты разæй сылгоймаг – ныййарæг хъуама уа сабырдзинадыл тохгæнæг.  
 Туджджынты хсæн-иу куы æрлæууыд сылгоймаг, куы-иу æрæппæрста се’хсæн йæ кæлмæрзæн, уæд сæ-иу бафидауын кодта. Æмæ, чи зоны, мæхъæлы сылгоймæгтæ уыцы рагон кавказаг æгъдау куы хъуыды кодтаикой, уæд не’рцыдаид бæллæх.

*Цæгæраты Г. «Мады сидт». (Секъинаты Мадин*æ кæсы)

*«Мады хæс» - Санаты Сем.*

*Цæгæраты Г. «Мады цæстытæ».*

Йæ ныййрæджы тыххæй тынг аив æмæ зæрдæмæхъæргæ ныхæстæ кæны Цæрукъаты Алыксандр. Йæ чиныг «Агъниан», зæгъгæ, уым афтæ фыссы: «Æнæхъæн энциклопеди. Цæмæй фæнды дæр æй бафæрс – историон цаутæ, ццарды æцæг хабæрттæ, æрдзон фæзындтæй.» Агъниан æнæ дзуапп ратгæ нæ фæуыдомд.  
 Агъниан уыди хæдæвзæрд курдиат, уникалон фæзынд»..

*Зарæг. «Мады ном» (Суанты К). Чедж. Æ. Чеджемты Æхсры æмдзæвгæ кæсынц скъоладзутæ. Дзурынц сæ хъуыдытæ.*

Кæддæр, раджы Данко йæ судзгæ зæрдæйæ срухс кодта адæмы фæндаг. Мадæлтæ та сæ уды хъармæй тавынц мах. Мадæлтæ махæн сты нæ цырагъдар, нæ боны рухс, нæ хуры тын. Зæды ном дзурæгау сын дзурæм сæ нæмттæ!

Хæдзармæ хæс: ныффыссын арфæйы ныхæстæ мадæлтæн.